Odense Adresse-Contoirs Efterretninger, 1848-02-28
Udlandet. Frankerig. Endnu den 21de troede Man, at det til den næste Dag berammede Reformbanket vilde gaae for sig uden Uroligheder, saameget mere, da Fest kommitteen igjennem Bladene havde formanet Folket til at afholde sig fra alle Demonstrationer; Programmet, var udgivet og en storartet Procession skulde føre og ledsage Deeltagerne til Bestemmelsestedet. Pludselig udbredte Rygtet sig, at Regjeringen, støttende sig paa Loven om Sammenrottelser, vilde indskride mod Processionen; Oppositionen søgte Kammeret, og Odilon Barrot holdt vel en tordnende Tale mod Ministrene, der sluttede med de Ord: "J have ikke villet Orden med og ved Friheden, ved Forsamlingsfrihedens Undertrykkelse, ville J fremkalde Krig, men erklærede dog, at de Deputerede af Oppositionen ikke vilde overtage Ansvaret for en blodig Konflikt. Jndenrigsministeren Duchatel svarede, at Regjeringen ikke vilde modsætte sig Bankettets Afholdelse, naar Deeltagerne indfandt sig enkelt, men ikke taale Sammenrottelser i Gaderne. Samme Dags Aften vare Plakater opslaaede paa Gadehjørnerne, der forbøde Nationalgardisterne at deeltage i nogen offentlig Demonstration, det 12te Arrondissements Reformbanket var forbudt og mod Folkemasser, som den 22de samlede sig paa Gaderne vilde ifølge Loven af 1831 efter de tre brugelige Opfordringer anvendes Vaabenmagt. Efter endt Kammermøde holdt Oppositionen en Forsamling, hvori 17 Medlemmer, deriblandt Lamartine, stemte for, at Bankettet alligevel skulde afholdes, men Pluraliteten erklærede, at den, for ikke at udsætte sine Medborgere, (de Deputeredes Personer ere hellige) for en Konflikt med den bevæbnede Magt, traadte tilbage, væltende alt Ansvar paa Regjeringen; dog vilde den paa enhver konstitutionel Vei gjøre sin Ret gjeldende og med Udholdenhed, med saameget større Energi forfølge den begyndte Kamp mod en antinational Bestikkelses= og Voldspolitik, den udøvede en stor Handling af Maadeholdenhed og Menneskelighed, den vidste, at den nu maatte udøve en stor Handling af Fasthed og Retfærdighed. Derpaa besluttede Festkommitteen at udsætte Bankettet indtil videre, ogsaa den paalagde Ministrene alt Ansvar, haabende, at der den næste Dag vilde reises en Anklage imod dem for at have udsat Befolkningen i Paris for en Borgerkrig og at Landet senere ved den offentlige Menings Magt vilde fordømme en Politik, der allerede i lang Tid havde fremkaldt Frankerigs Foragt og Uvillie. Den 22de var Stemningen i Paris meget bevæget, uhyre Folkemasser vare forsamlede paa flere Pladser, men lode sig dog til Kl. 2 om Eftermiddagen af Municipalgarden og Linien sætte i Bevægelse uden at Man behøvede at anvende Magt. Senere hen paa Eftermiddagen blev det værre; talrige Tropper vare opstillede, Kanoner op plantede, alligevel plyndredes den kongelige Vaaben smeds Boutik og Man begyndte at opkaste Barrikader, hvilke Tropperne ødelagde med Øxer, paa et Sted brugte Dragonerne deres Sabler og et Læs Saarede kjørtes til Hospitalet; overalt lød af de tætte Masser Raabet: "Leve Reformen, Ned med Guizot!" ogsaa Raabet: Til Vaaben!" hørtes et enkelt Sted. J Kammeret, hvorhen Man kun kunde komme med stor Vanskelighed, saae Oppositionsmedlemmerne modfaldne ud; Guizot loe temmelig høit, da Præsidenten viste ham et Papir, som Duvergier de Hauranne havde overrakt ham; det skal have været Oppositionens Anklage, hvis Afviisning ved Kammermajoritetens Stemning er at forudsee; dog skal Oppositionen for dette Tilfælde have besluttet at aftakke i Masse. Fra Kammeret hørtes Folkebevægelsens Larm og Marseillaisens Toner trængte ind til det; Man erfarede, at Guizots Vinduer vare blevne spolerede; Studenterne havde sluttet sig til Bevægelsen, dog var endnu ingen af de militaire Poster bleven angreben: Tropperne bilsedes med Raabet: "Leve Linien!" Videre gaae Efterretningerne ikke. - Den 21de havdes Rygter om en truende østerrigsk Jntervention i Neapel (3 af Admiral Parkers Linieskibe skulle have taget Veien til det adriatiske Hav), om et Forsvars- og Angrebsforbund mellem Frankerig, Engelland og Sardinien, om Guizots Afskedigelse &c.